Giuseppe Zaffonato

Giuseppe Zaffonato (født 29. august 1899 i Magrè di Schio i Italia, død 28. august 1988 i Arzignano) var en italiensk katolsk erkebiskop.

Liv og virke

Prst
Han ble presteviet 16. juli 1922 for bispedømmet Vicenza.

Biskop
Den 6. februar 1944 ble han utnevnt av pave Pius XII til apostolisk administrator av Vittorio Veneto og titulærbiskop av Elatea. Han ble bispeviet 6. april samme år av biskopen av Vicenza, msgr. Carlo Zinato. Medkonsekrerende var Antonio Mantiero, biskop av Treviso, og titulærbiskop Joseph Gjonali (Gionali), emeritert biskop av Sepë i Albania. 

Den 27. september 1945 ble han utnevnt til biskop av Vittorio Veneto.

I 1947 grunnla han Casa degli esercizi (Hus for åndelige retretter) tilknyttet bisperesidensen, «for å tilby bispedømmets menn og unge et sted for åndelig fornyelse» [1].

Erkebiskop
Den 31. januar 1956 ble han promovert til metropolitanerkebiskop av Udine. Han påtok seg å sørge for at kunstsamlingene plassert i kurien ble tilgjengeliggjort for almenheten: I 1963 innviet han det første trinn sv bispedømmemuseet, midlertidig plassert i noen rom på presteseminaret.

Den 29. september 1972 trakk han seg tilbake fra ledelsen av erkebispedømmet Udine.

Han trakk seg tilbake til «Casa San Raffaele» i Vicenza, nær helligdommen til Madonna di Monte Berico, og døde på sykehuset i Arzignano den 28. august 1988. Han er gravlagt i katedralen i Udine.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Kardinal Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1773
 Pave Pius VIII (1761-1830) *1800
 Pave Pius IX (1792-1878) *1827
 Kardinal Alessandro Franchi (1819-1878) *1856
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1884
 Kardinal Basilio Pompilj (1858-1931) *1913 
 Kardinal Adeodato Giovanni Piazza (1884-1957) *1930
 Biskop Carlo Zinato (1890-1974) *1943
 Erkebiskop Giuseppe Zaffonato (1899-1988) *1944

Referanser 

Italienske katolske biskoper
Personer fra provinsen Vicenza
Linjen Rebiba